OpenLLM-France/wikimedia huggingface dataset:
# Genech

Genech és un municipi francès, situat a la regió dels Alts de França, al departament del Nord. L'any 2006 tenia 2.587 habitants. Limita al nord amb Cysoing, al nord-est amb Cobrieux, a l'est amb Mouchin, al sud amb Nomain i a l'oest amb Templeuve-en-Pévèle.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.008 | 1.089 | 1.187 | 1.372 | 1.642 | 2.050 | 2.587 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Gérard Boutteville | |
| 2008- | Yves Olivier | |
# Galateoïdeus

Els galateoïdeus (Galatheoidea) són una superfamília de crustacis decàpodes de l'infraordre dels anomurs. Els representants més coneguts són els sastres, de la família dels galateids.
Són simètrics com les llagostes però tenen l'abdomen doblegat ventralment. Són bentònics, en fons de roca i sorra, i solen ser carnívors (s'alimenten de petits crustacis i poliquets) o necròfags.

## Sistemàtica

La superfamília es divideix en quatre famílies:
* Família Galatheidae Samouelle, 1819
* Família Munididae Ahyong, Baba, Macpherson & Poore, 2010
* Família Munidopsidae Ortmann, 1898
* Família Porcellanidae Haworth, 1825
L'única família present en el Mediterrani occidental és la dels galateids (Galatheidae), i les espècies més comunes pertanyen als gèneres Galathea i Munida.

## Referències

* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 353.
* ↑ «WoRMS - World Register of Marine Species - Galatheoidea Samouelle, 1819». [Consulta: 13 setembre 2021].
* ↑ Història Natural dels Països Catalans, pp. 353.
# Macú

Amb el nom de makú es coneix diversos pobles indígenes caçadors-recol·lectors del nord-occident de l'Amazònia, com els Nükâk i els Kãkwã (Cacua o Bara Makú) de Colòmbia; els Hupdë i Yuhupdë del Brasil i Colòmbia i els Nadëb (Kabori) i Düw (Dâw o Kamâ) del Brasil.

## Classificació

Patience Epps (2005) considera provada l'existència d'un microtall Nadahup (Makú), en el qual hi hauria les llengües relacionades Hupdë i Yuhupdë, amb 90 per cent de vocabulari comú; Dâw amb un 75% de vocables cognats amb elles i Nadëb, amb una major separació i major diferenciació morfològica, però amb 50% de cognats. Quant a la resta de la família considera que no s'ha provat fins i tot la seva relació genètica.
Entre les llengües Nükák i Kakwa existeix una relació molt estreta i se'ls ha de considerar com un conjunt, de separació relativament recent.

### Relacions amb altres llengües

Paul Rivet i altres investigadors van establir des de fa dècades (1920-1925), les relacions entre les llengües Makú i la dels Puinave de l'orient de Colòmbia, formulant la hipòtesi d'una família lingüística Puinave-Makú. També Joseph Greenberg (1987) va agrupar les llengües Puinave - Makú, junt amb la família tukano, el Catuquina, el Waorani, el Ticuna i altres llengües en el tronc macro-tukà.
Marie Claude Mattéi Muller, Howard Reid i Paul Henley van presentar l'any 1992 sòlides proves segons les quals, la família Makú inclou també a la llengua Hodï (o Hoti) del sud de Veneçuela. El vocabulari amb majors aproximacions a l'Hodï, seria el Nükák. Els Hodï són caçadors i recol·lectors, culturalment propers als makú. Un diagrama que permet concordar les hipòtesis anteriors, és el següent:
| Makú | Nadahup Protonadëb Nadëb Protohup Dâw Hup Hup Yuhup Makú nord Kak Kakwa Nukak Occidental Puinave Oriental Hoti |
Tanmateix, l'evidència de parentiu entre el Puinave i les llengües Makú és feble i no és acceptada per la majoria d'especialistes. A més a més, el treball de Martins & Martins (1999) proposa una agrupació incompatible amb la investigació d'Epps (2005) i amb el "makú septentrional" de l'anterior esquema.

## Referències

* ↑ Silvana & Valtier Martins, 1999
* ↑ Dixon, 1999

## Enllaços externs

* Familia Puinave-Maku Proel
* Makú Ethnologue
# Bordj El Khadra

Bordj El Khadra (àrab: برج الخضراء, Burj al-Ḫaḍrāʾ) és la vila més meridional de Tunísia. Es troba a la delegació de Remada, a la governació de Tataouine. És un lloc fronterer amb Líbia (uns 11 km al sud hi ha Gadames) i és també propera a la frontera algeriana.

## Economia

La ciutat viu d'aquesta situació de frontera, amb la compra sobretot de productes libis després revenuts, i algunes parades de turistes. Una gran duna a la vora dona, des del seu damunt, una visió molt pintoresca de l'oasi, que té menys de mil habitants i un doll d'aigua envoltat de canyes.
Uns pocs quilòmetres a l'est hi ha una llacuna salada generalment seca anomenada Sabkhat Oumzemzem.

## Administració

És el centre del sector o imada homònim, amb codi geogràfic 53 57 56, dins de la delegació o mutamadiyya de Remada, amb codi geogràfic 53 57.

## Referències

* ↑ Jacobs, Daniel; Morris, Peter. The rough guide to Tunisia (en anglès). 6a edició. Rough Guides, 2001, p. 420 i 421. ISBN 1858287480 [Consulta: 7 abril 2020].
* ↑ «Tunisia-Borj El Khadra records zero votings in the 2019 Presidential Election» (en anglès). Tunisia - News in Tunisia and the world, 16 setembre 2019.
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 120-122. ISSN: 1737-7838 [Consulta: 18 agost 2021].
# Puntius oligolepis

Puntius oligolepis és una espècie de peix cipriniforme de la família dels ciprínids.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sumatra (Indonèsia). Introduït a Colòmbia (Sud-amèrica).

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Welcomme, R.L., 1988. International introductions of inland aquatic species. FAO Fish. Tech. Pap. 294. 318 p.

## Bibliografia

* Bleeker, P. 1853. Diagnostische beschrijvingen van nieuwe of weinig bekende vischsoorten van Sumatra. Tiental V-X. Natuurkundig Tijdschrift voor Nederlands Indië v. 4: 243-302.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, D. i G. Vevers, 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moviment Federalista de Bretanya

El Moviment Federalista Bretó és el nom de dos formacions polítiques independents de Bretanya, la primera en els anys 1930 i la segona d'ençà del 2004, però sense continuïtat amb el moviment de la preguerra.

## Primera època

Abans de la Segona Guerra Mundial, el Mouvement Fédéraliste Breton fou fundat el 1934 com a continuació de la Lliga Federalista de Bretanya pels nacionalistes bretons Morvan Marchal, Gestalen, Francis Bayer du Kern, Goulven Mazéas i Rafig Tullou, que organitzen el moviment proper a la maçoneria. El 1936 alguns dels membres formaren part del grup Kredenn Geltiek (creença cèltica), proper al neodruidisme. Aquest moviment fou el primer a editar un manifest contra la guerra el 1938.

## Segona època

El Moviment Federalista de Bretanya es va posar en marxa el 2004, durant les eleccions regionals franceses de 2004. Per a les eleccions cantonals franceses de 2004, Guy Flégeo amb aquesta etiqueta obtingué el 6,5% dels vots al cantó de Bannalec (sud de Finisterre).
Aquest moviment és un membre de la Unió de Moviments Federalistes francès "Les fédéralistes". La seva seu es troba a Saint-Grégoire, als afores de Rennes.

## Membres de la direcció

* Jean-Yves Quiger: President
* Pierre Delignière : Vicepresident
* Gérard Boquého : Secretari
* Loïck Camus : Tresorer

## Enllaços externs

* Web del MFB Arxivat 2009-01-06 a Wayback Machine. (inactiu)
# Missiriac

Missiriac (en bretó Megerieg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.050 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 628 | 644 | 789 | 880 | 920 | 914 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Pierre Chotard | |
| 2008- | Jean-Yves Laly | |
# GeneReviews

GeneReviews és una base de dades en línia que conté articles científics estandarditzats que descriuen malalties hereditàries. Va ser establert el 1997 com GeneClinics per Roberta A Pagon (Universitat de Washington) amb fons dels Instituts Nacionals de Salut. La seva atenció se centra principalment en els trastorns d'un sol gen, subministrament informació actualitzada de trastorns específics en el diagnòstic, maneig i assessorament genètic. S'inclouen en cada article, quan estan disponibles, enllaços a malalties específiques i/o recursos de consum general. La base de dades es publica en el web del National Center for Biotechnology Information. Els articles s'actualitzen cada dos o tres anys, o quan sigui necessari, i es revisen cada vegada que es produeixen canvis significatius o clínicament rellevants. Els articles es poden buscar per autor, títol, gen, i el nom de la malaltia o de la proteïna, i estan disponibles de franc.

## Referències

* ↑ Pagon, Roberta A.; Tarczy-Hornoch, Peter; Baskin, Patricia K.; Edwards, Joseph E.; Covington, Maxine L.; Espeseth, Miriam; Beahler, Christine; Bird, Thomas D.; Popovich, Bradley «GeneTests-GeneClinics: Genetic testing information for a growing audience». Human Mutation, 19, 5, 2002, pàg. 501–9. DOI: 10.1002/humu.10069. PMID: 11968082.
* ↑ «GeneReviews». [Consulta: 13 juny 2013].
# Galatea (Acis)

A la mitologia grega, Galatea (en grec antic Γαλάτεια Galateia, 'blanca com la llet') és una nereida de Sicília estimada pel ciclop Polifem. Els seus pares eren Nereu i Doris. El poeta grec de Sicília Teòcrit de Siracusa va escriure dos poemes cap a l'any 275 aC sobre l'amor de Polifem a Galatea. Quan ella el va rebutjar a favor d'Acis, un pastor sicilià, Polifem, engelosit, el va matar llançant-li una pedra. Desesperada pel dolor, Galatea va transformar la seva sang en el riu Acis, a Sicília. Segons algunes versions, Galatea va acabar essent mare amb Polifem de Gàlata, Celtos i Il·liri, déus epònims dels gàlates, els celtes i els il·liris, respectivament.

## Galatea a l'art

* El triomf de Galatea, fresc de Rafael (1512) en la vil·la d'Agostini Chigi a Roma (avui coneguda com a vil·la Farnesina).
* Aci, Galatea e Poliferm, òpera de Georg Friedrich Händel (italià)
* Acis and Galathea, òpera de Georg Friedrich Händel (anglès)
* Faula de Poliferm i Galatea, poema de Luís de Góngora y Argote.
* Galatea de les esferes, quadre de Salvador Dalí.

## Referències

* ↑ Ovidi Nasó, P.; Revisat i traduït per Adela M.ª Trepat i Anna M.ª de Saavedra. Les Metamorfosis, V. III. Barcelona: Fundació Bernat Metge, 1932. p. 69
* ↑ Parramon i Blasco, Jordi. Diccionari de la mitologia grega i romana. Edicions 62 − Col·lecció El Cangur, 1997, p.99. ISBN 84-297-4146-1.
# Federació Popular Democràtica

Federació Popular Democràtica (FPD) fou una organització política demòcrata cristiana creada el 1975 per José María Gil-Robles y Gil-Delgado. Hereva de la Democràcia Social Cristiana de José María Gil-Robles y Quiñones. Va formar juntament amb Izquierda Democrática de Joaquín Ruiz-Giménez l'Equip de la Democràcia Cristiana de l'Estat Espanyol per a les eleccions generals espanyoles de 1977, on només va obtenir l'1,18% dels vots. Es va integrar en la Federació de la Democràcia Cristiana el 1977 i poc després ambdues es van dissoldre.
# Puntius parrah

Puntius parrah és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a Kerala, Karnataka i Tamil Nadu (Índia).

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Day, F. 1865. On the fishes of Cochin, on the Malabar Coast of India. Part II. Anacanthini. Proceedings of the General Meetings for Scientific Business of the Zoological Society of London 1865 (pt 1): 286-318.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Màrfino (Saràtov)

* Per a altres significats, vegeu «Màrfino».
Màrfino (en rus: Марфино) és un poble de l'óblast de Saràtov, a Rússia, segons el cens del 2010 tenia 574 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Província de Toledo

La província de Toledo és una província de Castella-la Manxa, en la seua part occidental. Limita al nord amb la Comunitat de Madrid, al sud amb la província de Ciudad Real, a l'est amb la província de Conca, al nord-oest amb Castella i Lleó i al sud-oest amb Extremadura.
L'any 2015 tenia 693.371 habitants, repartits entre 204 municipis que abasten una superfície de 15.368 km². La capital i ciutat més poblada és Toledo (83.741 habitants), seguida de Talavera de la Reina, amb 83.303 habitants.
La província comparteix el Parc Nacional de Cabañeros amb la província de Ciudad Real. El riu Tajo creua la província d'est a oest, i passa per Talavera de la Reina i Toledo.
El maig de 2018 patí una plaga de conills que van malfer les collites.

## Referències

* ↑ CMM Castilla-La Mancha Media (3-6-2018) Una plaga de conejos asola la mancha toledana Ancha es CLM

## Vegeu també

* Províncies d'Espanya
* Comarques de Toledo
* Llista de municipis de Toledo
# Mithankot

Mithankot (Panjabi: ਮਿਠਨਕੋਟ, Urdu: مِٹھّن کوٹ), coneguda nadiuament també com a Kot Mithan, és una ciutat al sud del Punjab, Pakistan (districte de Rajanpur).
Mithankot es troba a la riba oest del riu Indus, a poca distància riu avall de la seva unió amb el riu Panjnad.
La ciutat destaca per ser el lloc de la tomba del famós poeta Siraiki, Khawaja Ghulam Fareed.

## Clima i economia

El clima és àrid i desèrtic, la precipitació mitjana anual és de només 100 mm. Fa molta calor a l'estiu i força fred a l'hivern. Al costat sud hi ha el gran riu Indus.
Els cultius com el blat, la canya de sucre, el cotó i l'arròs són possibles mitjançant el regadiu de canals del riu Indus.

## Referències

* ↑ Rahman, Mushtaqur. Agrarian egalitarianism: land tenures and land reforms in South Asia. Kendall/Hunt, 1981, p. 137. ISBN 9780840323439.

## Enllaços externs

* Farid Mahal i el Mausoleu de Hadrat Khawajah Ghulam Farid
# Cantó de Créteil-2

El cantó de Créteil-2 és un cantó francès del departament de la Val-de-Marne, al districte de Créteil. Creat amb la reorganització cantonal del 2015.

## Municipis

* Créteil (en part)

## Referències

* ↑ Décret n° 2014-171 du 17 février 2014 portant délimitation des cantons dans le département du Val-de-Marne
# Galatia (Illinois)

Galatia és una població dels Estats Units a l'estat d'Illinois. Segons el cens del 2000 tenia 1.013 habitants.

## Demografia

Segons el cens del 2000, Galatia tenia 1.013 habitants, 420 habitatges, i 262 famílies. La densitat de població era de 199,6 habitants/km².
Dels 420 habitatges en un 26,9% hi vivien nens de menys de 18 anys, en un 49,5% hi vivien parelles casades, en un 10,5% dones solteres, i en un 37,4% no eren unitats familiars. En el 35,5% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,95.
Per edats la població es repartia de la següent manera: un 21% tenia menys de 18 anys, un 10,7% entre 18 i 24, un 21,1% entre 25 i 44, un 20,6% de 45 a 60 i un 26,6% 65 anys o més.
L'edat mediana era de 43 anys. Per cada 100 dones de 18 o més anys hi havia 74,7 homes.
La renda mediana per habitatge era de 23.750 $ i la renda mediana per família de 30.833 $. Els homes tenien una renda mediana de 25.956 $ mentre que les dones 16.154 $. La renda per capita de la població era de 12.810 $. Aproximadament el 12,9% de les famílies i el 16,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galatia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Galatia». American Fact Finder. Oficina del Cens dels Estats Units, 12-01-2010.
# Gavina cendrosa

La gavina cendrosa o gallineta de mar a les Balears(Larus canus) és una espècie d'ocell de la família dels làrids (Laridae) que habita costes, llacs, rius i aiguamolls des d'Islàndia, illes Fèroe, illes Britàniques i Escandinàvia, cap a l'est, a través del nord de Rússia fins al centre de Sibèria, i nord d'Europa cap al sud fins al nord de França, Suïssa, Àustria i Polònia fins al centre de Rússia, nord del Kazakhstan, nord de Mongòlia, sud i nord-est de Sibèria fins Txukotka, Sakhalín, Kamtxatka, les illes Kurils, Alaska i el nord-oest del Canadà. Si bé la seva presència en hivern, és habitual a la costa atlàntica de la península Ibèrica i en molts indrets del Mediterrani, és regular però escàs als Països Catalans.

## Referències

* ↑ Gavina cendrosa a CERCATERM Rev. 19/03/2012
# Puntius okae

Puntius okae és una espècie de peix cipriniforme de la família dels ciprínids.

## Morfologia

Els mascles poden assolir els 4 cm de longitud total.

## Distribució geogràfica

Es troba al riu Congo (Àfrica).

## Referències

* 1 2 FishBase (anglès)
* ↑ Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Fowler, H. W. 1949. Results of the two Carpenter African expeditions, 1946-1948. Pt. II--The fishes. Proceedings of the Academy of Natural Sciences of Philadelphia v. 101: 233-275.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Màrfino (Astracan)

* Per a altres significats, vegeu «Màrfino».
Màrfino (en rus: Марфино) és un poble de l'óblast d'Astracan, a Rússia, segons el cens del 2010 tenia 3.268 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Província de Tizi Uzu

La província o wilaya de Tizi Uzu (amazic: tawilayt n Tizi Wezzu; àrab: ولاية تيزي وزو, ولاية تيزي وزو) és una província o wilaya al nord d'Algèria, amb capital a la ciutat homònima de Tizi Uzu. Forma part de la regió de la Gran Cabília i està delimitada a l'oest per la província de Boumerdes, al sud per les de Bouira i Bugia, a l'est per la de Bugia i al nord pel mar Mediterrani. Amb una superfície de 2.957,9 km², té una població d'1.190.981 habitants i una densitat de 403 hab/km². Altres poblacions importants en són Aghrib, Azazga, Mizrana, Soumaa i Tadmait.

## Enllaços externs

* Idir, Maxime Le Forestier & Brahim Izri canten Tizi Ouzou